钦定古今图书集成/方舆汇编/职方典/第1507卷 > 蒙化府公署考 府志
## 钦定古今图书集成/方舆汇编/职方典/第1507卷 > 蒙化府公署考 府志

掌印同知署　在城西北隅。旧系分守道公署，与本府旧署邻。因府署倾圮，明崇祯年，同知高梁楷改葺。大堂三间，规模狭小。

皇清康熙三十六年，同知蒋旭改修川堂三间，后为

“内衙。” 又后主楼三间，康熙十年，同知张显斌建。康熙三十年，同知杨天眷改修，添建左右厢房，层次具备。大堂左右廊为六房，中为甬道、戒石亭，同知陈文成建。亭前为仪门，旧制低洼，康熙三十五年，同知蒋旭重修。门外左为土地祠，祠之旁有厅，为宾候馆，右为寅宾馆，同知张善化建，同知陈文成、杨天眷增修。前为大门，康熙三十五年，同知蒋旭重修。按《通志》：在城内北隅，明正统十四年建。

经历司署　：在府署之右。

漾备巡检司　在府西北一百九十里。

澜沧江巡检司　在府西南一百四十里。分守道公署　在西正街。大堂三间，川堂三间，后楼三间。大堂旁为礼宾厅，左右书房各三间，仪门、大门各三间，内有书房、花园。今圮。

察院行台　在东正街。明末倾圮，伪金吾营扩地建府，以此地抵换民居，今前半已为民产。布政分司　在分司街。倾废已久。姚弁买地建宅，今宅亦废。

旧府署　明正统年间建，今废。

守备道署　明制，设顺蒙守备道一员，驻札云川。每一年驻蒙三月。明末倾圮无存，同知张善化给帖，将空地拨文昌宫开种，以助香灯。蒙化卫　在东正街，制颇弘敞，甲于诸署。今圮废无存，仅有旗纛庙存。

镇抚司　在北正街大水沟下。今圮废。

蒙化驻镇总兵官署　：久圮。康熙三十一年，同知杨天眷修建。

文庙明伦堂并两学署，详请拆毁改用。今废尽无

遗

税课司　在北门外

甸头巡检司　　　　。甸尾巡检司。

备溪江巡检司

开南驿　　　漾备驿　，以上今俱废。

中火铺公馆　在郡南三十里午方坡上，浪沧江巡检司公馆。

鼠街铺公馆　在郡西五十里。

北路中火铺公馆　在郡北三十里。

甸头巡检司公馆

“漾备” 驿公馆　今俱倾废。

积贮仓　在府城东北，旧系郡绅住宅。康熙十一年，同知张善化改建，制颇宽大。义仓附内。“预备仓　” 旧在府门内，今废。

大积军仓　在城东南隅，今废。

甸中团仓　今废

甸头大仓　今废

养济院　在北门外

旧漏泽园三，一在土主庙后，一在崇化桥南，一在教场河北。

新漏泽园二，一在甸尾深沟南，一在教场河南。